
1. Компания ҳақида
«Ўзбекистон технологик металлар комбинати» акциядорлик жамияти (кейинги ўринларда — «ЎзТМК» АЖ) Ўзбекистоннинг стратегик ва муҳим аҳамиятга эга минераллар саноатини жаҳон миқёсида намоён этувчи етакчи компания ҳисобланади.
«ЎзТМК» АЖ вольфрам, молибден, рений, графит, селен, теллур, литий, никель ва кобальт каби технологик металлар соҳасида фаолият юритади ҳамда глобал таъминот занжирининг муҳим иштирокчиси сифатида барқарор ва масъулиятли «Келажак металлари» экотизимини ривожлантиришни ўзининг стратегик мақсади сифатида белгилаган.
«ЎзТМК» АЖ Responsible Minerals Initiative (RMI) ташкилоти томонидан CID002660 эритувчи корхона идентификация рақами билан рўйхатга олинган бўлиб, ҳозирги вақтда «active» мақомидан «conformant» мақомига ўтиш мақсадида аудит жараёнидан ўтмоқда.
«ЎзТМК» АЖ ўз мижозларини Dodd–Frank Wall Street Reform and Consumer Protection Act қонунининг 1502-моддаси ҳамда АҚШ Қимматли қоғозлар ва биржалар комиссияси (SEC) томонидан қабул қилинган тегишли норматив ҳужжатларда назарда тутилган конфликт минераллар бўйича комплекс текширув (Due Diligence) ва ахборот ошкор этиш талабларини бажаришда қўллаб-қувватлайди.
“ЎзТМК” АЖнинг вольфрам маҳсулотлари қуйидагилардир:
· Натрий вольфрамати (ST); 
· Аммоний паратунгстати (APT); 
· Сариқ вольфрам оксиди (YTO). 
Ҳозирги кунда компания қуйидаги манбалардан хомашё олади:
I. Бош компанияга тўлиқ тегишли бўлган ва Ўзбекистон ҳудудида жойлашган кондан олинадиган вольфрам концентрати.
II. Компаниянинг CAHRA ҳудудларини аниқлаш тартиби асосида “Паст хавф” тоифасига киритилган Ўзбекистондаги ҳамда бошқа мамлакатлардаги конлардан етказиб бериладиган вольфрам концентрати.
2. RMAP аудити бўйича қисқача маълумот
Responsible Minerals Assurance Process (RMAP) доирасидаги энг сўнгги мустақил (учинчи томон) аудит 2025 йил 22 июлдан 2025 йил 23 июлгача бир йиллик аудит даври учун ўтказилди.
Айни вақтда аудит натижалари бўйича якуний хулосалар ҳали тасдиқланмаган.

3. Конфликт минераллар сиёсати
“ЎзТМК” АЖ омма учун очиқ бўлган Конфликт минераллар (таъминот занжири) сиёсатига эга бўлиб, мазкур сиёсат компаниянинг халқаро бозорда ишончли, барқарор ва шаффоф ҳамкор сифатидаги нуфузини янада мустаҳкамлашга қаратилган.
Сиёсатда компаниянинг фақат конфликтлардан холи бўлган ҳамда “Можаролардан жабрланган ва юқори хавфли ҳудудлардан минералларни масъулиятли таъминот занжири бўйича ОЭСРнинг комплекс текширув қўлланмаси” (OECD Due Diligence Guidance, 3-нашр) талабларига тўлиқ жавоб берадиган материалларни харид қилиш бўйича мажбурияти белгиланган.
Мазкур сиёсат юқори раҳбарият томонидан кўриб чиқилган ва тасдиқланган бўлиб, уни амалга ошириш ҳар томонлама қўллаб-қувватланади.
Сиёсат бош компаниянинг расмий веб-сайтида жойлаштирилган.
4. Таъминот занжирида комплекс текширув (Due Diligence)ни бошқариш тизими
Компания Конфликт минераллар сиёсатида белгиланган мажбуриятларга амал қилади ҳамда комплекс текширув (Due Diligence) жараёнларини амалга ошириш учун қуйидаги назорат механизмларини ўз ичига олган ички бошқарув тизимини ишлаб чиққан:
· Компания Бошқарув аъзоларидан бирини мазкур тизимни жорий этиш учун бевосита масъул этиб тайинлаган. Ушбу лавозим тўғридан-тўғри харидлар гуруҳидан мустақил ҳисобланади, бироқ мазкур гуруҳ билан яқин ҳамкорликда фаолият юритади. Тизимнинг самарали амалга оширилишини таъминлаш мақсадида Харидлар бўлими бошлиғи, Харид комиссияси ҳамда Комплаенс хизмати мутахассисидан иборат уч нафар масъул ходим тайинланган. 
· Кадрлар департаменти директори комплекс текширув (Due Diligence) жараёнларида иштирок этувчи ходимларни мунтазам равишда тегишли ўқувлар билан таъминлаш ҳамда янги ишга қабул қилинган ходимларни «Можаролардан жабрланган ва юқори хавфли ҳудудлардан минералларни масъулиятли таъминот занжири бўйича ОЭСРнинг комплекс текширув қўлланмаси» (3-нашр) талаблари бўйича зудлик билан ўқитиш учун бевосита масъул ҳисобланади. Компанияда комплекс текширувни бошқариш бўйича тегишли дастурда иштирок этувчи барча асосий бўлинмалар ходимлари учун ҳар йили ўқув машғулотлари ташкил этилади. 
· Компанияда KYC (Know Your Customer) ва CAHRA бўйича комплекс тартиб-таомиллар жорий этилган бўлиб, улар орқали паст хавфли, юқори хавфли ҳамда назорат остидаги мамлакатлар аниқланади ва хавф даражалари баҳоланади. 
· Барча юк жўнатмалари белгиланган талабларга жавоб бериши, етарли даражада кузатувчанлик (traceability) ва эгалик занжири (chain of custody) таъминланганлиги ҳамда тегишли ҳужжатлар архивда сақланишини таъминлаш мақсадида тўлиқ ҳужжатлар рўйхати (checklist) қўлланилади.
5. Ҳужжатларни сақлаш
Хавфларни бошқаришга оид ҳужжатлар ҳамда комплекс текширув (Due Diligence) билан боғлиқ барча материаллар Харидлар функцияси томонидан юритилади.
Улар компания серверида белгиланган папкаларда сақланади ҳамда компаниянинг маълумотларни бошқариш сиёсатига мувофиқ камида беш йил давомида архивда сақланади.
6. Хавфларни баҳолаш
2013 йилдан амал қилувчи CFSP Supply Chain Transparency Smelter Audit Protocol for Tungsten талабларига ўхшаш тарзда, “ЎзТМК” АЖнинг ички тартиб-таомиллари хомашё таъминотини қуйидаги мезонлар бўйича ажратади:
· келиб чиқиш мамлакати; 
· қазиб олинган минераллар; 
· оралиқ маҳсулотлар; 
· иккиламчи хомашё. 
Компанияда KYC ҳамда CAHRA тартиб-таомиллари жорий этилган бўлиб, улар янги етказиб берувчиларни жалб қилиш жараёнида маълумотларнинг ҳаққонийлигини тасдиқлаш ва хавф даражасини аниқлаш мақсадида қатъий қўлланилади.
Янги таъминот манбасини тасдиқлаш бўйича якуний қарор Бошқарув раисининг тижорат масалалари бўйича ўринбосари томонидан қабул қилинади.
2024 йил январдан 2025 йил январгача бўлган аудит даврида:
· Барча келиб тушган асосий хомашё компаниянинг бош ташкилотига тўлиқ тегишли бўлган ҳамда Ўзбекистон Республикаси ҳудудида жойлашган кондан олинган. 
· Асосий хомашёнинг барча ташиш ва етказиб бериш ишлари бош компаниянинг ички логистика хизмати томонидан, бош компанияга тегишли техника воситалари ҳамда унинг ходимлари иштирокида амалга оширилган. 
· Иккиламчи вольфрам материаллари харид қилинмаган. 
7. OECD қизил байроқлари (Red Flags)га жавоб чоралари
Аниқланган ҳар қандай Red Flag уч нафар масъул мутахассисга ҳамда Бошқарув раисининг тижорат масалалари бўйича ўринбосарига хабар қилинади.
Улар аниқланган хавфларни бартараф этиш учун зарур чора-тадбирларни белгилайдилар.
“ЎзТМК” АЖ барча етказиб берувчиларга олдиндан маълум қилинган ҳолда қуйидаги чораларни қўллаш ҳуқуқини ўзида сақлаб қолади:
· ҳамкорлик давом эттирилган тақдирда хавфларни камайтириш бўйича қўшимча чораларни жорий этиш; 
· ишбилармонлик муносабатлари вақтинча тўхтатилганда хавфларни камайтириш ишларини давом эттириш; 
· хавфларни бартараф этиш бўйича чоралар самара бермаган тақдирда ишбилармонлик муносабатларини тугатиш; 
· агар хавфларни юмшатиш имконияти мавжуд эмас деб топилса, ишбилармонлик муносабатларини дарҳол бекор қилиш. 
Компанияда аниқланган ҳар қандай номутаносибликларни (Non-Conformance) қайд этиш ҳамда уларнинг кейинги ҳаракатларини назорат қилиш учун номувофиқликлар ҳисоботи (NCR) юритилади.
“ЎзТМК” АЖнинг харид шартномаларида етказиб берувчи OECD қўлланмаси талабларига риоя қилиш бўйича ўз мажбуриятларини бузган тақдирда компаниянинг у билан ҳамкорликни тўхтатиш ҳуқуқи назарда тутилган.
Шунингдек, харид шартномаларида компаниянинг конфликт минераллар соҳасидаги талаб ва кутилмалари аниқ белгиланган.
8. Комплекс текширув (Due Diligence) бўйича ҳисобот бериш
Мазкур ҳисоботнинг мақсади “ЎзТМК”  АЖнинг таъминот занжирида комплекс текширув (Supply Chain Due Diligence) жараёнларини OECD Due Diligence Guidance талабларига мувофиқ ташкил этиш ва амалга ошириш бўйича кўрилган чора-тадбирларини ёритишдан иборат.
Ушбу ҳисобот RMAP аудити якунланганидан кейин ҳар йили эълон қилинади. 

